b'\n_START_ARTICLE_\nFlerfagsordbog\n_START_PARAGRAPH_\nEn flerfagsordbog er en fagordbog, der er udarbejdet s\xc3\xa5 den d\xc3\xa6kker to eller flere fagomr\xc3\xa5der. En flerfagsordbogs form\xc3\xa5l er at beskrive det ordforr\xc3\xa5d, der benyttes inden for de valgte fagomr\xc3\xa5der. En flerfagsordbog kan sammenlignes og kontrasteres med en enkeltfagsordbog og en delfagsordbog._NEWLINE_Et eksempel p\xc3\xa5 en flerfagsordbog er den traditionelle erhvervsordbog, som indeholder opslagsord (lemmata) fra mange fag, fx bankv\xc3\xa6sen, finansiering, forsikring, management og transport.\n_START_SECTION_\nForskellige ulemper\n_START_PARAGRAPH_\nUlempen ved en flerfagsordbog er, at den skal d\xc3\xa6kke termerne inden for mange forskellige fag p\xc3\xa5 et begr\xc3\xa6nset omr\xc3\xa5de. I de fleste tilf\xc3\xa6lde er en flerfagsodebog samtidig en minimerende ordbog, der typisk indeholder mange termer fra et f\xc3\xa5tal af de omr\xc3\xa5der den d\xc3\xa6kker, mens den indeholder et begr\xc3\xa6nset antal termer fra de \xc3\xb8vrige fagomr\xc3\xa5der._NEWLINE_De mange forskellige fagomr\xc3\xa5der g\xc3\xb8r det ogs\xc3\xa5 sv\xc3\xa6rt for ordbogens forfattere at give uddybende faglige og sproglige forklaringer vedr\xc3\xb8rende alle opslagsord, og dette problem bliver forst\xc3\xa6rket i bilingvale eller polylingvale ordb\xc3\xb8ger, hvor der kan v\xc3\xa6re behov for ogs\xc3\xa5 at medtage faglige og sproglige oplysninger om \xc3\xa6kvivalenterne.'